Talsi piirkond (2009–2021)
Talsi piirkond oli 1. järgu haldusüksus (piirkond) Lätis aastatel 2009–2021. Piirkond moodustati 2009. aastal, kui liideti Talsi, Stende, Sabile ja Valdemārpilsi linn ning 14 valda. Arvestuslikel andmetel oli 1. jaanuaril 2011 Talsi piirkonna elanikest lätlasi 91,50%, venelasi 3,34%, mustlasi 1,63% ja muust rahvusest inimesi 3,53%. 2021. aastal moodustati Dundaga, Mērsragsi ja Roja piirkonnast ning senisest Talsi piirkonnast uus Talsi piirkond.